חוק מכירת רכב משומש (זכאות למידע וגילוי נאות)

{{ח:התחלה}}
{{ח:כותרת|חוק מכירת רכב משומש (זכאות למידע וגילוי נאות), התשס״ח–2008}}

{{ח:פתיח-התחלה}}
{{ח:מאגר|2001041}} {{ח:תיבה|ס״ח תשס״ח, 816|חוק מכירת רכב משומש (זכאות למידע וגילוי נאות)|https://fs.knesset.gov.il/17/law/17_lsr_300688.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”מבטח“ – כהגדרתו {{ח:חיצוני|חוק הפיקוח על שירותים פיננסיים (ביטוח)|בחוק הפיקוח על שירותים פיננסיים (ביטוח), התשמ״א–1981}};
{{ח:ת|סוג=הגדרה}} ”מידע“ – מידע על תיקונים או טיפולים שבוצעו ברכב או כל מידע אחר שיש בו כדי להעיד על מצב הרכב ותקינותו, ולעניין מבטח – סכום תגמולי הביטוח ששולמו בעד הרכב ופירוט סוג הנזק או ירידת הערך שבשלם שולמו;
{{ח:ת|סוג=הגדרה}} ”עוסק ברכב“ – עוסק כהגדרתו {{ח:חיצוני|חוק הגנת הצרכן|בחוק הגנת הצרכן, התשמ״א–1981}}, שעיסוקו מכירת רכב משומש;
{{ח:ת|סוג=הגדרה}} ”רכב משומש“ – רכב שנרשם לפי {{ח:חיצוני|פקודת התעבורה|פקודת התעבורה}}, וניתן עליו רישיון רכב.

{{ח:סעיף|2|זכאות למידע על רכב משומש}}
{{ח:תת|(א)}} מי שרכש רכב משומש זכאי לקבל מכל מוסך שבו תוקן או טופל הרכב ומכל מבטח שביטח את הרכב, כל מידע שיש בידיהם על הרכב.
{{ח:תת|(ב)}} מוסך ומבטח רשאים לגבות תשלום בעד ההוצאות הכרוכות במסירת מידע כאמור בסעיף קטן (א).

{{ח:סעיף|3|חובת שמירת מידע}}
{{ח:תת|(א)}} מוסך ישמור מידע על רכב שתוקן או טופל בו למשך שבע שנים מיום התיקון או הטיפול או מיום שהמידע הגיע לידיו.
{{ח:תת|(ב)}} מבטח ישמור מידע על רכב שביטח למשך שבע שנים מיום שהמידע נוצר על ידו או מיום שהגיע לידיו.

{{ח:סעיף|4|גילוי נאות}}
{{ח:תת|(א)}} לא יעשה עוסק ברכב עסקה בעניין מכירת רכב משומש, אלא אם כן התקיימו כל אלה:
{{ח:תתת|(1)}} נחתם חוזה בכתב בינו לבין רוכש הרכב (בסעיף זה – החוזה);
{{ח:תתת|(2)}} העוסק ברכב מסר לרוכש הרכב, עד למועד חתימת החוזה ובנפרד מהחוזה, טופס חתום בידו, שמפורטים בו הפרטים כאמור בסעיף קטן (ב) (בסעיף זה – טופס גילוי);
{{ח:תתת|(3)}} רוכש הרכב אישר בחתימת ידו את קבלת טופס הגילוי.
{{ח:תת|(ב)}} עוסק ברכב יפרט במדויק, בטופס הגילוי, את הפרטים שלהלן:
{{ח:תתת|(1)}} שמו המלא, מספר הזהות שלו ומענו המלא; היה העוסק ברכב תאגיד – גם את סוג התאגיד, מספרו ומענו המלא;
{{ח:תתת|(2)}} שמו המלא של בעל הרכב, מספר הזהות שלו ומענו המלא; היה הבעלים תאגיד – גם את סוג התאגיד, מספרו ומענו המלא;
{{ח:תתת|(3)}} מספר הבעלים הקודמים של הרכב, וככל הידוע לו – אם הבעלים הקודמים היה חברה שעיסוקה החכר – גם את שמה ומספרה של החברה;
{{ח:תתת|(4)}} פגיעות שנגרמו לרכב, ככל הידוע לעוסק ברכב, עד למועד מסירת טופס הגילוי;
{{ח:תתת|(5)}} מספר הקילומטרים שעבר הרכב, ככל הידוע לעוסק ברכב, מיום רישומו לראשונה ועד למועד מסירת טופס הגילוי;
{{ח:תתת|(6)}} הסכום שישולם בעבור הרכב.
{{ח:תת|(ג)}} בכל עסקה בעניין רכישת רכב משומש, שהעוסק ברכב הוא המוכר בה, יגלה העוסק ברכב לרוכש הרכב כי הוא מוכר או משווק כלי רכב דרך עיסוק.
{{ח:תת|(ד)}} בלי לגרוע מהוראות סעיפים קטנים (א) ו־(ב), יראו לעניין אותם סעיפים קטנים מי שמוכר רכב משומש, שאינו רשום כבעליו ברישיון הרכב, כעוסק ברכב, אלא אם כן הוכיח אחרת; ואולם הוראות סעיף קטן זה לא יחולו על מי שמוכר רכב משומש של בן משפחתו מדרגה ראשונה.

{{ח:סעיף|5|עונשין}}
{{ח:ת}} העובר על הוראות {{ח:פנימי|סעיף 4|סעיף 4}}, דינו – קנס פי שבעה מהקנס כאמור {{ח:חיצוני|חוק העונשין#סעיף 61|בסעיף 61(א)(2) לחוק העונשין, התשל״ז–1977}}.

{{ח:סעיף|6|ציון מספר הקילומטרים ברישיון הרכב}}
{{ח:תת|(א)}} במועד ביצוע המבחן השנתי לכשירותו לתנועה של רכב משומש לפי פקודת התעבורה, תמסור תחנת הבדיקה לרשות הרישוי, את מספר הקילומטרים שעבר הרכב הנבדק בשנה שקדמה למועד הבדיקה.
{{ח:תת|(ב)}} רשות הרישוי תציין ברישיון הרכב את מספר הקילומטרים שעבר הרכב הנבדק לפי ההודעה האחרונה שקיבלה מאת תחנת הבדיקה כאמור בסעיף קטן (א) ואת המועד שבו נמסרה לה ההודעה האמורה.

{{ח:סעיף|7|ביצוע ותקנות}}
{{ח:ת}} שר התחבורה והבטיחות בדרכים ממונה על ביצוע חוק זה, והוא רשאי, באישור ועדת הכלכלה של הכנסת, להתקין תקנות לביצועו, לרבות לעניין דרכי מסירת המידע והמועדים למסירתו לפי {{ח:פנימי|סעיף 2|סעיף 2}}.

{{ח:סעיף|8|שמירת דינים}}
{{ח:ת}} אין בהוראות חוק זה כדי לגרוע מהוראות כל דין אחר.

{{ח:סעיף|9|תחילה}}
{{ח:תת|(א)}} תחילתו של חוק זה, למעט {{ח:פנימי|סעיף 6|סעיף 6}}, ארבעה חודשים מיום פרסומו.
{{ח:תת|(ב)}} תחילתו של {{ח:פנימי|סעיף 6|סעיף 6}}, ביום ט״ו בטבת התש״ע (1 בינואר 2010).

{{ח:חתימות|התקבל בכנסת ביום כ״ו בתמוז התשס״ח (29 ביולי 2008).}}
* '''אהוד אולמרט'''
ראש הממשלה
* '''שאול מופז'''
שר התחבורה והבטיחות בדרכים
* '''שמעון פרס'''
נשיא המדינה
* '''דליה איציק'''
יושבת ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]